לוסי קוהו

לוסי אן קוהו (באנגלית: Lucy Ann Cohu; נולדה ב-2 באוקטובר 1968) היא שחקנית תיאטרון וקולנוע אנגלייה. היא ידועה מהופעותיה בתפקיד הנסיכה מרגרט בסרט "The Queen's Sister", בתפקיד אוולין ברוגן בסדרת הטלוויזיה "Cape Wrath", ובתפקיד אליס קרטר בסדרה "טורצ'ווד: ילדי כדור הארץ". לוסי אן קוהו נולדה בווילטשייר בשנת 1968. היא למדה בפנימייה, ואת הכשרתה המקצועית רכשה בבית הספר למשחק "Central School of Speech and Drama". היא סיפרה שעל אף שבמשפחתה רקע צבאי בולט, הוריה תמכו בשאיפותיה להיות שחקנית. לפני שהתפרנסה ממשחק, קוהו הייתה מופיעה במסיבות לילדים. לדבריה אם היא לא הייתה מצליחה בקריירה של שחקנית היא הייתה עובדת בטיפול בילדים. עבודתה הראשונה במשחק אחרי סיום הלימודים הייתה בתיאטרון רויאל אקסצ'נג' במנצ'סטר בהפקה של "גאווה ודעה קדומה" מאת ג'יין אוסטן. הופעת הבכורה שלה בטלוויזיה הייתה בפרק בסדרה "חדר מיון". היא המשיכה להופיע בתפקידים רבים בטלוויזיה בהם מייג'ור ג'סיקה ביילי בתוכנית הפופולרית "Soldier Soldier" של ITV. ב-2005 גילמה את דמותה של הנסיכה מרגרט בסרט על חיי הנסיכה שהוא בדיוני בחלקו "The Queen's Sister" עבור ערוץ 4. על הופעתה זו הייתה קוהו מועמדת לפרס אמי ולפרס האקדמיה הבריטית לאמנויות הקולנוע והטלוויזיה (BAFTA). היא זכתה לשבחים על הופעתה, לדוגמה במגזין וראייטי היה כתוב על הסרט שהוא "קצת חסר טעם" אבל "בזכות קוהו שווה לצפות בו". קוהו אמרה שהיא גילמה את מרגרט כאישה בעלת אנרגיה אדירה ובלתי נדלית. ושהיא מקווה שההפקה לא פגעה באיש. קוהו הופיעה בסדרת הטלוויזיה "עיר מקלט", בסרט "נעלי בלט" בתפקיד ת'או דיינס, ובסדרה "טורצ'ווד" בעונה השלישית "ילדי כדור הארץ" בדמות אליס קרטר, בתו של קפטן ג'ק הרקנס. אחרי הפסקה של שמונה שנים חזרה קוהו לבמה וכיכבה בהפקה מחודשת של "Speaking in Tongues" בתיאטרון הדוכס מיורק לצדם של ג'ון סים, איאן הארט וקרי פוקס. היא זכתה לביקורות חיוביות על הופעתה. בפברואר 2010 החלה להופיע בתפקיד קטרינה סטוקמן בהפקה של המחזה "אויב העם" במשך חמישה שבועות בתיאטרון קרוסיבל לצדו של סר אנטוני שר. אחר כך שיחקה במחזה "Broken Glass" מאת ארתור מילר בתיאטרון טריסייקל. קוהו חיה בקנזל גרין בברנט שבלונדון. היא הייתה נשואה לשחקן קורי ג'ונסון ממנו התגרשה. בנובמבר 2008 זכתה קוהו בפרס אמי הבינלאומי לשחקנית הטובה ביותר על הופעתה בדרמה המבוססת על סיפור אמיתי "Forgiven". לוסי קוהו, במסד הנתונים הקולנועיים IMDb (באנגלית) לוסי קוהו, באתר AllMovie (באנגלית) לוסי קוהו, באתר Rotten Tomatoes (באנגלית) לוסי קוהו, במסד הנתונים הקולנועיים KinoPoisk (ברוסית) Jackson, Alan (10 בינואר 2009). "I didn't get where I am today without... Lucy Cohu, 38, actress". The Times. London. נבדק ב-2009-07-08. {{cite news}}: (עזרה) Macarthur, Anna (במרץ 2006). "Brent people: A royal performance - Lucy Cohu". The Brent Magazine, Issue 52. אורכב מ-המקור ב-29 בספטמבר 2007. נבדק ב-2009-07-08. {{cite web}}: (עזרה) Lowry, Brian (1 במרץ 2006). "The Queen's Sister". Variety. {{cite news}}: (עזרה) Hugh Davies, ‏Channel 4's shocking portrayal of the life of Princess Margaret, The Telegraph, 19 August 2005 All-star cast dance onto BBC One in Ballet Shoes BBC Press Office. 2007-08-11, "Award-winner Cohu joins Speaking In Tongues". The Official London Theatre Guide. 16 ביולי 2009. נבדק ב-2009-08-23. {{cite web}}: (עזרה) Charles Spencer, ‏Speaking in Tongues at Duke of York's Theatre, review, The Telegraph, 29 September 2009 "I still pine for my lost love:interview Lucy Cohu : The Secret House of Death", The Mirror, 15 March 1996 "British talent on a roll at Emmys". Metro. 25 בנובמבר 2008. נבדק ב-2009-07-08. {{cite web}}: (עזרה)